paragraph_text: Greatest Hit (...and 21 Other Pretty Cool Songs)' je prvi kompilacijski album američkog progresivnog metal sastava Dream Theater. Naslov albuma aludira na najveći singl sastava, pjesmu "Pull Me Under" koja je donijela veliki komercijalni uspjeh sastavu tijekom 1992. godine kada je, konstantim emitiranjem video spota na televizijskoj postaji MTV, pridonijela velikoj brojci prodanih primjeraka albuma Images and Words. Sastav je album izdao 1. travnja 2008. godine kao dvostruko CD izdanje sa svim hitovima s prijašnjih albuma, izuzev albuma Systematic Chaos, izdanog godinu dana ranije.